**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_\_/\_\_\_\_\_2024**

**RAPORT DE SPECIALITATE**

**la** **Proiectul de hotărâre privind** **aprobarea Regulamentului de organizare și funcționare**

**al Spitalului Județean de Urgență Satu Mare**

Față de conținutul Proiectului de hotărâre privind aprobarea Regulamentului de organizare și funcționare al Spitalului Județean de Urgență Satu Mare,

în urma adresei Spitalului Județean de Urgență Satu Mare cu nr. 19424/11.09.2024, înregistrată la Consiliul Județean Satu Mare cu nr. 19659/11.09.2024 prin care s-a înaintat Regulamentul de organizare și funcționare al Spitalului Județean de Urgență Satu Mare,

ținând cont de prevederile:

-titlului VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- Ordinului ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinului ministrului sănătății nr. 1312/2020 privind organizarea și funcționarea structurii de management al calității serviciilor de sănătate în cadrul unităților sanitare cu paturi și serviciilor de ambulanță, în procesul de implementare a sistemului de management al calității serviciilor de sănătate și siguranței pacientului,

- Ordinului ministrului sănătății nr. 1101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare,

- Ordinului ministrului sănătății nr. 1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările și completările ulterioare,

- Ordinului ministrului sănătății nr. 39/2008 privind reorganizarea ambulatoriului de specialitate al spitalului,

- Ordinului ministrului sănătății nr. 1706/2007 privind conducerea şi organizarea unităţilor şi compartimentelor de primire a urgenţelor, cu modificările și completările ulterioare,

- Ordinului ministrului sănătății nr. 375/2006 privind înfiinţarea, organizarea şi funcţionarea centrelor de sănătate mintală,

-Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale;

-art.173 alin. (2), lit. (c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, conform căruia: *“În exercitarea atribuţiilor prevăzute la alin. (1) lit. a), consiliul judeţean: c) aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean;”;*

- Dispoziției Președintelui Consiliului Județean Satu Mare nr. 136/2023 privind modificarea structurii organizatorice a Spitalului Județean de Urgență Satu Mare;

în temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind aprobarea Regulamentului de organizare și funcționare al Spitalului Județean de Urgență Satu Mare.

**ȘEF SERVICIU, VIZAT JURIDIC,**

Bîja Tania Pop Nicoleta

red/tehno./E.S.A/5 ex.